Էֆտելինգ

Էֆտելինգ () - զվարճալիքներով հագեցված խոշորագույն զբոսայգի Բենիլյուքսում։ 2014 թվականին այս զբոսայգու տարեկան շրջանառությունը կազմել է 165 միլիոն եվրո։ Էֆտելինգում զետեղված հասարակական սննդի օբյեկտների համակարգն իր շահութաբերությամբ Նիդերլանդներում զբաղեցնում է  26-րդ տեղը։ Երկրի բնակչության 94 տոկոսը կյանքում գոնե մեկ անգամ եղել է Էֆտելինգում։ 2009 թվականին զբոսայգում արձանագրվեց   հարյուրմիլիոներորդ այցելուն, իսկ 2017 թ. սկզբին այդ ցուցանիշը հատեց 125 միլիոնի սահմանագիծը։

Ընդհանուր տեղեկություններ 
Էֆտելինգը գտնվում է նիդերլանդական Հյուսիսային Բրաբանտ պրովինցիայում՝ Թիլբուրգ քաղաքին մերձակա Կատսհյոֆել գյուղավայրում։ Զբոսայգու պաշտոնական բացումը տեղի է ունեցել դեռևս 1952 թվականին։ Եվ հենց առաջին տարվա հունիս-դեկտեմբեր ամիսներին այցելուների թիվն անցել է 240 հազարից։  Այն ժամանակ մուտքի տոմսն արժեր ընդամենը 80 ամերիկյան սենթ։ Էֆտելինգն աշխատում է կլոր տարին, ընդ որում՝ շուրջօրյա։ Յուրաքանչյուր մեծահասակի համար մուտքի տոմսը 2018 թվականին արժեցել է երեսունյոթուկես եվրո։

Էֆտելինգը մտնում է աշխարհի թեմատիկ զբոսայգիների լավագույն քսանհինգի և Եվրոպայում խոշորագույնների եռյակի մեջ։ Միայն 2016 թվականին զբոսայգի այցելել է 4 միլիոն 760 հազար մարդ։ Ներկայումս առողջարանի կարգավիճակ ունեցող այս զբոսավայրը ներառում է թեմատիկ զբոսայգի, գոլֆի խաղահրապարակ, երեք թեմատիկ հյուրանոց։ Այստեղ կենդանություն են ստանում Հանս Քրիստիան Անդերսենի, Շառլ Պերրոյի, Գրիմ եղբայրների հեքիաթների հերոսները։ Էֆտելինգը պայմանականորեն բաժանված է չորս թագավորությունների միջև։

Զբոսայգին ներկայումս ունի վեց ամերիկյան Roller-coaster՝ գլխապտույտ սլացքով երկաթգիծ, ինչպես նաև երեսունհինգ այլ ատրակցիոններ ու շոուներ։ Դրանք սփռված են 72 հեկտար մակերես զբաղեցնող տարածքում, որը շրջանակված է գեղատեսիլ անտառով։ Դա իսկական անտառային թագավորություն է՝ ծվարած Բոսրեյկ առողջարանային գյուղակի մերձակայքում։ «Էֆտելինգի աշխարհ»-ի ընդհանուր մակերեսը կազմում է 276,1 հեկտար, որից 11 հեկտարը հատկացված է ավտոկայանատեղիներին։ Տարեկան միջին հաշվով Էֆտելինգ է այցելում ավելի քան հինգ միլիոն մարդ։

Մրցանակներ 
1972 թ. Էֆտելինգը դարձավ զվարճալիքներով հագեցած առաջին զբոսայգին, որին շնորհվեց իսպանական զբոսաշրջային Pomme d'Or(«Ոսկե խնձոր») մրցանակ։
1992 թվականին զբոսայգին արժանացավ IAAPA Aplause Award մրցանակի՝ ճանաչվելով աշխարհում լավագույն թեմատիկ զբոսայգի
1997 թ. զբոսայգու Villa Volta ատրակցիոնը արժանացավ Themed Entertainment Association-ի մրցանակին։
2005 թ. ամբեղջ զբոսայգին արժանացավ Themed Entertainment Association -ի մրցանակին։

Գրականություն 
Henk vanden Diepstraten | Titel=Kroniek van een Sprookje | Auflage= | Verlag=Tirion | Ort=Baarn| Jahr=2002 | ISBN=978-90-4390-416-2 |Seiten= }}
 Autor=André Sonneville | Titel="Mam, een duppie voor de kip?" | Auflage= | Verlag=De Efteling | Ort=Kaatsheuvel| Jahr=1992 | ISBN= |Seiten= }}
Autor=| Titel='Zijn we d'r al?' | Auflage= | Verlag=Unieboek | Ort=Houten| Jahr=2012 | ISBN=978-90-0030-570-4 |Seiten= }}
Autor=Dimp Nelemans | Titel="Mam, ik wil het paard!". De Efteling stoomcarrousel 100 jaar draaiend | Auflage= | Verlag=De Efteling | Ort=Kaatsheuvel| Jahr=1995 | ISBN= |Seiten= }}
Autor= | Titel=De vliegende Hollander. Hoe een sage tot leven kwam | Auflage= | Verlag= | Ort=| Jahr=2008 | ISBN= |Seiten= }}
Autor=Ben van Eysselsteijn, Hans Vogelsang | Titel=Anton Pieck. Zijn Leven, zijn Werk | Auflage=4 | Verlag=Zuid-Hollandsche Uitgeversmaatschappij | Ort=Amsterdam | Jahr=1981 | ISBN=978-90-2350-338-5 |Seiten= }}
Autor=Rob Smit | Titel=Peter Reijnders, 1900–1974. Biografie | Auflage= | Verlag=SST producties | Ort=Eindhoven| Jahr=1990 | ISBN= |Seiten= }}
  André Sonneville,  [« Maman, une pièce pour le poulet? »], Kaatsheuvel, De Efteling, 1992
  Ben van Eysselsteijn, Hans Vogelesang,  [« Anton Pieck. Sa vie, son œuvre »], Amsterdam, Zuid-Hollandsche Uitgeversmaatschappij, 1981, 1971) 
  Bob Venmans,  [« Le conte d'Efteling »], Amsterdam/Bruxelles, Elsevier, 1962
  Dimp Nelemans,  [« Maman, je veux un cheval!". Le carrousel à vapeur d'Efteling 100 ans qu'il tourne »], Kaatsheuvel, De Efteling, 1995
  Henk van den Diepstraten,  [« Chronique d'un conte »], Baarn, Tirion, 2002 
  Rob Smit,  [« Peter Reijnders, 1900-1974. Biographie »], Eindhoven, SST producties, 1990
   [« On y est déjà ? »], Kaatsheuvel, Houten, 2012

Պատկերասրահ

Ծանոթագրություններ

Արտաքին հղումներ 
 

Նիդերլանդների պատմություն